3. การประกอบธุรกิจของแต่ละสายผลิตภัณฑ์

  3.1 ลักษณะการประกอบธุรกิจของบริษัทและบริษัทย่อย

บริษัท ทรอปิคอลแคนนิ่ง (ประเทศไทย) จำกัด (มหาชน) (TC) ผลิตภัณฑ์หลัก คือ
ปลาทูน่ากระป๋อง หอยลายกระป๋อง ปูกระป๋อง ปลาซาร์ดีนกระป๋อง ปลาแซลมอนกระป๋อง
อาหารสัตว์เลี้ยงกระป๋อง รวมถึงผลิตภัณฑ์บรรจุซอง (Pouch)
ปัจจุบันได้ขยายสายการผลิตไปสู่ผลิตภัณฑ์มูลค่าเพิ่มมากมายขึ้น และมีรูปแบบบรรจุภัณฑ์ที่ทันสมัย เพื่อ
ตอบสนองผู้บริโภคในหลายกลุ่มลูกค้า วัตถุดิบ ได้นำเข้าจากต่างประเทศร้อยละ 50
นอกเหนือจากนั้น ยังใช้ผลิตภัณฑ์ที่ได้จากแหล่งผลิตภายในประเทศ ได้แก่ ปลาซาร์ดีน หอยลาย
ผักสด สมุนไพร ดังนั้น ผลิตภัณฑ์จึงมีความเด่นในด้านรสชาด และความสด ใหม่จากธรรมชาติ

ลูกค้าของบริษัทร้อยละ 95 เป็นลูกค้าต่างประเทศ โดยเฉพาะกลุ่มลูกค้าในประเทศออสเตรเลีย
สหรัฐอเมริกาและแคนนาดา ในปี 2547 มีการขยายตลาดไปสู่ลูกค้ากลุ่มตะวันออกกลาง แอฟริกาใต้
และเอ-เชียได้มากขึ้น ขณะเดียวกันบริษัทยังมีการจำหน่ายสินค้าไปยังลูกค้ารายย่อย
เพื่อกระจายช่องทางการจัดจำหน่ายให้กว้างขึ้น

รายได้เกือบทั้งหมดของบริษัทจึงได้มาจากการส่งออกเป็นหลัก
อย่างไรก็ตามบริษัทยังคงรักษานโยบายที่จะขยายตลาดภายในประเทศให้มากขึ้น
โดยได้ใช้ช่องทางการจัดจำหน่ายผ่านตัวแทนจำหน่าย คือ บริษัทเบอร์ลี่ยุคเกอร์ จำกัด (มหาชน)
ซึ่งเป็นผู้เชี่ยวชาญในการจัดจำหน่ายสินค้าอุปโภค บริโภค ในประเทศ
ทำให้สามารถกระจายสินค้าของบริษัทไปยังตลาดในประเทศได้อย่างทั่วถึงและมีประสิทธิภาพ

บริษัท ฟาร์มเฟรชโปรดัคส์ มานูแฟคเจอร์ริ่ง จำกัด (FPM) ผลิตภัณฑ์หลัก คือ
ผลิตน้ำมะเขือเทศเข้มข้น มะเขือเทศปอกผิวบรรจุกระป๋อง ผักผลไม้บรรจุกระป๋อง
ปัจจุบันเน้นการผลิตน้ำมะเขือเทศเข้มข้นให้กับลูกค้าที่เป็น โรงงาน ผลิตปลาซาร์ดีน
ปลาแมคเคอเรลในซอสมะเขือเทศ

บริษัท อีโลฟาร์ จำกัด (E) ดำเนินการบริการหรือเป็นตัวแทนให้กับบริษัทในการติดต่องาน
ประสานงานต่างๆ
ที่เกี่ยวข้องกับบริษัทที่เกิดขึ้นในกรุงเทพมหานครและจังหวัดใกล้เคียงเป็นผู้ประสานงานกับตัวแทนจำหน่ายสินค้าของบริษัท
สำหรับตลาดภายในประเทศ และกลุ่มประเทศอาเชี่ยน ช่วยในการพัฒนาผลิตภัณฑ์ใหม่ๆ
ของบริษัทออกสู่ตลาด ลูกค้าส่วนใหญ่อยู่ในกลุ่มบริษัท แต่ก็มีบ้างที่เป็นลูกค้าทั่วไป
รายได้จะเป็นค่าคอมมิชชั่น ค่าบริการ รายได้เบ็ดเตล็ดอื่นๆ เป็นต้น

  3.2 โครงสร้างรายได้

(ล้านบาท)

+------------------+----------------------+----------+--------+-------+
| สายผลิตภัณฑ์        | ดำเนินการโดย          | %        | ปี 2546 | ปี     |
|                  |                      | ในการถือห |        | 2547  |
|                  |                      | ุ้นของบริษัท |        |       |
+------------------+----------------------+----------+--------+-------+
| 1.               | บมจ.ทรอปิคอลแคนนิ่ง     | -        | 2,     | 2,8   |
| ผลิตและส่งออกอาหาร | (ประเทศไทย) (TC)     |          | 619.11 | 93.47 |
|                  |                      |          |        |       |
| ทะเลบรรจุกระป๋อง   |                      |          |        |       |
+------------------+----------------------+----------+--------+-------+
| 2. บริการ         | บ.อีโลฟาร์ จก. (E)     | 99.99    | 67.07  | 53.99 |
+------------------+----------------------+----------+--------+-------+
| 3. ผลิตและจำหน่าย  | บ.ฟาร์มเฟรช โปรดัคส์    | 99.99    | 4.09   | 8.09  |
|                  | มานูแฟคเจอร์ริ่ง จก.     |          |        |       |
| น้ำมะเขือเทศเข้มข้น  | (FPM)                |          |        |       |
+------------------+----------------------+----------+--------+-------+
| 4. อสังหาริมทรัพย์   | บ.ทรอปิคอลพร็อพเพอร์ตี้   | 99.99    | 25.06  | 1.65  |
|                  | แอนด์ ดีเวลลอปเมนท์ จก. |          |        |       |
|                  | (TPD)                |          |        |       |
+------------------+----------------------+----------+--------+-------+

3.  การเปลี่ยนแปลงในปีที่ผ่านมา

  การประกอบธุรกิจของแต่ละสายผลิตภัณฑ์

  1. ลักษณะของผลิตภัณฑ์ หรือบริการ

  บริษัท ทรอปิคอลแคนนิ่ง (ประเทศไทย) จำกัด (มหาชน)

ดำเนินการผลิตและส่งออกอาหารทะเลบรรจุกระป๋องและบรรจุซอง
โดยตลอดระยะเวลาดำเนินการที่ผ่านมา
ได้มีการพัฒนาระบบการจัดการและมาตรฐานการผลิตจนทำให้สามารถดำเนินการผลิตสินค้าภายใต้มาตรฐานการจัดการระดับสากล
ทั้งในส่วนของมาตรฐานการผลิต GMP, HACCP, และมาตร-ฐานระบบการจัดการ ISO9001,
ISO14001, OHSAS18001 ตลอดจนได้รับการรับรองมาตรฐานในการผลิตสินค้ากลุ่ม KOSHER และ
กลุ่ม HALAL จากสถาบันกลางระดับสากล ทั้งนี้สามารถแยกกลุ่มผลิตภัณฑ์ ออกเป็น 4 กลุ่มหลัก
ได้แก่

กลุ่มที่หนึ่ง กลุ่มผลิตภัณฑ์ปลาทูน่ากระป๋อง (Regular Tuna Products) มีผลิตภัณฑ์หลักคือ

ปลาทูน่าในน้ำแร่ ปลาทูน่าในน้ำเกลือ ปลาทูน่าในน้ำมัน

กลุ่มที่สอง กลุ่มอาหารทะเลกระป๋อง (Canned Shellfish Products) มีผลิตภัณฑ์หลักคือ
หอยลายในน้ำเกลือ เนื้อปู ในน้ำเกลือ

กลุ่มที่สาม กลุ่มผลิตภัณฑ์แปรรูปพร้อมทาน (Ready-To-Serve Products) มีผลิตภัณฑ์หลักคือ

  ปลาซาร์ดีนในซอสมะเขือเทศ ปลาแมคเกอเรลในซอสมะเขือเทศ ปลาทูน่าแปรรูปพร้อมทาน
  ปลาแซลมอนแปรรูปพร้อมทาน

กลุ่มที่สี่ กลุ่มอาหารสัตว์เลี้ยงกระป๋อง (Pet Food) มีผลิตภัณฑ์หลักคือ
อาหารสัตว์เลี้ยงจากวัตถุดิบปลาซาร์ดีน อาหารสัตว์เลี้ยงจากวัตถุดิบปลาทูน่า และ
อาหารสัตว์เลี้ยงจากวัตถุดิบเครื่องในสัตว์

นอกเหนือจากความสามารถในการพัฒนาการผลิตของบริษัท
ให้เข้าสู่มาตรฐานการผลิตในระดับสากลแล้ว บริษัท
ยังสามารถพัฒนาทักษะในการผลิตจนมีความเชี่ยวชาญในการผลิตในทุกกลุ่มสินค้าจากประสบการณ์ใน
การประกอบการที่ยาวนานถึง 25 ปี โดยเฉพาะกลุ่มสินค้าที่เน้นทักษะแรงงานในการผลิต
(Skilled Labor) จากเหตุผลดังกล่าวข้างต้น ทำให้บริษัท สามารถวิจัยและพัฒนาผลิตภัณฑ์ใหม่ๆ
และสร้างความแตกต่างในผลิตภัณฑ์ (Product Differentiate) ทั้งด้านรสชาด
และรูปแบบบรรจุภัณฑ์ที่ทันสมัย เพื่อสามารถแข่งขันในตลาดใหม่ได้อย่างต่อเนื่อง

ในส่วนของการบริหารการจัดการในภาพรวมขององค์กร จากประสบการณ์ทำงานที่ผ่านมา
ทำให้ผู้บริหารระดับสูงของบริษัท
มีความสามารถบริหารงานในระดับสากลโดยสามารถจัดการทางด้านการตลาด การจัดหา
วัตถุดิบและการพัฒนาขั้นตอนการผลิตได้อย่างมีประสิทธิภาพ

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน เลขที่ 1357/2543 ลงวันที่ 10 กรกฎาคม 2543
ให้การส่งเสริมการผลิตปลาทูน่าบรรจุภาชนะผนึก อาหารทะเลบรรจุภาชนะผนึก
และอาหารสัตว์เลี้ยงบรรจุภาชนะผนึก โดยสิทธิพิเศษที่สำคัญโดยสังเขป ดังนี้

1.  ได้รับการยกเว้นภาษีเงินได้นิติบุคคลเป็นเวลาแปดปีนับตั้งแต่วันที่เริ่มมีรายได้จากการประกอบธุรกิจส่งเสริมและได้รับลดหย่อนภาษีเงินได้นิติบุคคล
    ในอัตรา กึ่งหนึ่งเป็นเวลาห้าปีหลังจากระยะเวลาการส่งเสริม

2.  ได้รับการยกเว้นอากรขาออก สำหรับผลิตภัณฑ์ที่ส่งออกเป็นระยะเวลาห้าปี นับ
    ตั้งแต่วันที่ส่งออกเป็นครั้งแรก

3.  ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อน
    จากการส่งออกเป็นระยะเวลาสิบปีนับตั้งแต่วันที่มีรายได้จากการประกอบธุรกิจส่งเสริม

โดยมีเงื่อนไขที่สำคัญโดยสังเขปดังนี้

1.  จะต้องมีทุนจดทะเบียนที่ชำระเต็มมูลค่าไม่น้อยกว่าสามร้อยสามสิบล้านบาท

2.  บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละห้าสิบเอ็ดของทุนจดทะเบียน

  ในฐานะที่ได้รับการส่งเสริมการลงทุน
  เพื่อการอุตสาหกรรมบริษัทจะต้องปฏิบัติตามเงื่อนไขและข้อกำหนดต่าง ๆ ที่กำหนดในบัตรส่งเสริม

  บริษัทเริ่มมีรายได้ตั้งแต่เดือนกรกฎาคม 2546

  ปีสิ้นสุดของการได้รับยกเว้นภาษีเงินได้นิติบุคคลสำหรับกำไรสุทธิ คือปี 2554

  ปีสิ้นสุดของการได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละห้าสิบของอัตราปกติกำหนดห้าปี
  คือ ปี พ.ศ. 2559

(1) สิทธิอื่น

  เครื่องหมายการค้า เช่น TC BOY , TCB, SAFCOL, SNAPPYTOM , POUNCE

เป็น BRAND ที่สร้างขึ้นมาเอง เพื่อใช้กับผลิตภัณฑ์ของบริษัท และบริษัทในเครือ

สามารถใช้ได้ตลอดไป

(2) ข้อจำกัดในการประกอบธุรกิจ

- ไม่มี –

  2. การตลาดและสภาวะการแข่งขัน

ภายใต้สภาวะการแข่งขันในตลาดโลกและภายใต้ตลาดทางเลือกของผู้บริโภค บริษัท
ได้เน้นนโยบายทางการตลาดทางด้านคุณภาพของสินค้าเป็นหลักใหญ่
และเน้นสร้างความแตกต่างในผลิตภัณฑ์ให้เกิดความหลากหลายเพื่อให้สามารถตอบสนองความต้องการของผู้บริโภคให้มากที่สุด
ตลอดจนเพิ่มพัฒนาการในขั้นตอนการผลิต
ให้สามารถได้รับการรับรองมาตรฐานการผลิตทั้งในกลุ่มสินค้า KOSHER และกลุ่มสินค้า HALAL
ซึ่งเป็นตลาดเป้าหมายที่บริษัท ได้วางไว้

(1) ตลาดเป้าหมาย

  กลุ่มตลาดเป้าหมายของบริษัท แยกเป็น 2 กลุ่ม

  1. ตลาดส่งออก

ยอดส่งออกมีสัดส่วนถึงร้อยละ 95ของยอดขายทั้งหมด มีลูกค้าหลัก
คือกลุ่มลูกค้าในประเทศออสเตรเลีย สหรัฐอเมริกา ญี่ปุ่น แคนาดา แอฟริกาใต้ สหราชอาณาจักร
และในกลุ่มประเทศตะวันออกกลางอื่น ๆ

ประเทศลูกค้ารายใหญ่ 10 รายแรก

  ------------------------- ---------------------- -----------------------
  ปี 2545 ลำดับที่              ประเทศ                 % ของยอดขาย

  1                         ออสเตรเลีย              43.93

  2                         สหรัฐอเมริกา             15.64

  3                         แอฟริกาใต้               7.90

  4                         แคนาดา                 6.95

  5                         จาไมกา                 4.29

  6                         ซาอุดิอารเบีย             3.78

  7                         ญี่ปุ่น                    2.98

  8                         สหราชอาณาจักร           2.65

  9                         อียิปต์                   1.70

  10                        มาเลเซีย                1.14
  ------------------------- ---------------------- -----------------------

  ------------------------- ---------------------- -----------------------
  ปี 2546 ลำดับที่              ประเทศ                 % ของยอดขาย

  1                         ออสเตรเลีย              43.12

  2                         สหรัฐอเมริกา             18.17

  3                         แอฟริกาใต้               11.71

  4                         ซาอุดิอารเบีย             6.57

  5                         จาไมกา                 4.30

  6                         แคนาดา                 3.81

  7                         สหราชอาณาจักร           1.98

  8                         ญี่ปุ่น                    1.70

  9                         อาเจนตินา               1.01

  10                        ฮังการี                  0.98
  ------------------------- ---------------------- -----------------------

  ------------------------- ---------------------- -----------------------
  ปี 2547 ลำดับที่              ประเทศ                 % ของยอดขาย

  1                         ออสเตรเลีย              31.25

  2                         สหรัฐอเมริกา             30.18

  3                         ญี่ปุ่น                    11.72

  4                         แคนาดา                 8.83

  5                         แอฟริกาใต้               4.98

  6                         สหราชอาณาจักร           2.27

  7                         มาเลเซีย                1.88

  8                         จาไมกา                 1.3

  9                         สิงคโปร์                 1.19

  10                        ซาอุดิอารเบีย             0.83
  ------------------------- ---------------------- -----------------------

จากผลการดำเนินการทางด้านการตลาดใน ปี 2547 พบว่า บริษัท
สามารถเพิ่มสัดส่วนการตลาดในผลิตภัณฑ์ปลาทูน่ากระป๋องในประเทศสหรัฐอเมริกาได้ดี
คือไม่เพียงแต่เพิ่มสัดส่วนขึ้นได้ตรงตามเป้าหมายที่ได้วางไว้แต่ยังเพิ่มขึ้นในอัตราค่อนข้างสูง
ทั้งนี้เป็นผลมาจากการเพิ่มความสามารถในการส่งออกในผลิตภัณฑ์กลุ่ม KOSHER
และในกลุ่มผลิตภัณฑ์แปรรูปพร้อมทานได้มากขึ้น นอกจากนั้น บริษัท
ยังสามารถดึงสัดส่วนการตลาดประเทศญี่ปุ่นกลับมาได้
โดยสามารถเพิ่มยอดการส่งออกผลิตภัณฑ์ปลาทูน่ากระป๋อง เนื้อปูกระป๋อง และ
อาหารสัตว์เลี้ยงกระป๋องได้ในอัตราที่ ค่อนข้างสูง

2. ตลาดภายในประเทศ

บริษัทมีสัดส่วนตลาดภายในประเทศ คิดเป็นร้อยละ 5 ของยอดขายรวม
มีผลิตภัณฑ์หลักที่จัดจำหน่ายภายในประเทศ ได้แก่ ปลาทูน่าในน้ำมัน ปลาทูน่าในน้ำเกลือ
ปลาซาร์ดีนราดพริก ปลาเมคเคอเรลในซอสมะเขือเทศ หอยลายอบซีอิ้ว และหอยลายรสเผ็ด
ซึ่งในส่วนของตลาดภายในประเทศนี้บริษัท มีนโยบายมุ้งเน้นคุณภาพของสินค้าเป็นหลัก
โดยเฉพาะผลิตภัณฑ์ปลาทูน่าจะเป็นผลิตภัณฑ์ที่เน้นการใช้วัตถุดิบที่มีคุณภาพสูง
ส่วนกลยุทธ์ทางการตลาดของตลาดภายในประเทศ จะเน้น การส่งเสริมการตลาดในลักษณะ
“Promotion Pack” ซึ่งสามารถทำให้กระตุ้นการ
ตัดสินใจซื้อของผู้บริโภคได้เป็นอันมากโดยยอดขายในปี 2547
พบว่ายอดขายของตลาดภายในประเทศ เพิ่มขึ้นโดยเฉพาะในกลุ่มผลิตภัณฑ์ปลาทูน่ากระป๋อง

  (2) กลยุทธ์ทางการตลาด

การเป็นผู้ผลิตในอุตสาหกรรมอาหาร (Packer)
ซึ่งเป็นอุตสาหกรรมในกลุ่มสินค้าอุปโภคบริโภค(Commodity)
ทำให้ระดับราคาถูกกำหนดโดยตลาดโลก (Price Taker) ดังนั้นกลยุทธ์ทางการตลาดในกลุ่มสินค้า
ทั่วไป (Regular Products) ที่มีการซื้อขายในตลาด อันได้แก่ ปลาทูน่ากระป๋อง (Plained
Tuna) หอยลายกระป๋อง เนื้อปูกระป๋อง (Plained shellfish)
บริษัทไม่สามารถใช้กลยุทธ์ทางด้านราคาได้ การแข่งขันของบริษัท
จะเป็นลักษณะแข่งขันทางด้านคุณภาพ ความไว้วางใจ และการบริการเป็นหลัก
ตลอดจนเน้นกระบวนการผลิตที่ได้มาตรฐานตามหลักสากล
แต่ในส่วนของสินค้าที่มีการเพิ่มมูลค่าหรืออาหารแปรรูปพร้อมทาน (Ready-To-Serve Products)
อันได้แก่ ปลาทูน่าแปรรูป พร้อมทาน ปลาแซลมอนแปรรูปพร้อมทาน และอาหารสำหรับสัตว์เลี้ยง นั้น
บริษัทมุ่งเน้นการเพิ่มมูลค่าให้เกิดความแตกต่างในตัวผลิตภัณฑ์ (Product Differentiate)
ทั้งทางด้านรูปลักษณ์ รสชาด และบรรจุภัณฑ์ เพื่อสนองความต้องการให้แก่ ลูกค้ามากที่สุด
ซึ่งทำให้บริษัทมีอำนาจในการกำหนดราคาที่สูงกว่าคู่แข่งขันได้ และบริษัท
ก็ยังสามารถพัฒนาตลาดกลุ่มนี้ให้เติบโตได้อีกมาก
เนื่องจากมีศักยภาพทั้งทางด้านความเชี่ยวชาญของบุคลากร กำลังการผลิต ตลอดจนแรงงานที่มีทักษะ
ฝีมือ

  (3) การจัดจำหน่ายและช่องทางการตลาด

  บริษัทดำเนินการช่องทางการตลาด โดยแบ่งออกเป็น 3 ช่องทางคือ

(1) การส่งออกทางตรง

การส่งออกทางตรงของบริษัท คิดเป็นร้อยละ 10 ของยอดขายทั้งหมด โดยส่งออกผ่านบริษัท
ตัวแทนการค้า (Broker) และผลิตสินค้าภายใต้ตราสินค้าของลูกค้าผู้นำเข้าโดยตรง
มีกลุ่มลูกค้าในประเทศฮ่องกง กลุ่มประเทศตะวันออกกลาง และประเทศสหรัฐอเมริกา
กลุ่มสินค้าได้แก่ ผลิตภัณฑ์บรรจุกระป๋อง ปลาทูน่าในน้ำเกลือ ปลาทูน่าในน้ำมัน หอยลายในน้ำเกลือ
เนื้อปูในน้ำเกลือ และ ผลิตภัณฑ์ปลาทูน่าแปรรูปพร้อมทาน

(2) การส่งออกทางอ้อม

การส่งออกทางอ้อมของบริษัท มีสัดส่วนคิดเป็นร้อยละ 85 ของยอดขายทั้งหมด
สำหรับช่องทางการตลาดด้านนี้
ทางบริษัทได้ทำข้อตกลงทางการค้าร่วมกับบริษัททรอปิคอลคอนโซลิเดตเตตคอร์เปอเรชั่น
เอสดีเอ็นบีเอชดี (Tropical consolidated Corp. Sdn. Bhd.)
ในการดำเนินกิจกรรมทางการตลาด โดยทำสัญญาร่วมค้าในลักษณะ การจ่ายเป็น ค่านายหน้า
(commission) ตามการตกลงกันทั้งนี้ บริษัททรอปิคอล คอนโซลิเดตเตต คอร์เปอเรชั่น
กับทางบริษัทมีความสัมพันธ์ทางการค้าระหว่างกัน มานานกว่า 20 ปี

สำหรับการดำเนินการทางการตลาดของบริษัททรอปิคอล คอนโซลิเดตเตต คอร์เปอร์เรชั่นนั้น
ได้ทำกิจกรรมทางการตลาดให้กับบริษัท ในทุกภูมิภาคทั่วโลก
โดยแสวงหากลุ่มผู้นำเข้าสินค้าที่เป็นผู้จัดจัดจำหน่ายสินค้าภายใต้ตราสินค้าของตนเองและมีความเชี่ยวชาญในทางการตลาดในพื้นที่ภูมิภาคนั้นๆ
เป็นอย่างมาก โดยเฉพาะอย่างยิ่งตลาดประเทศออสเตรเลียที่เป็นตลาดหลักของบริษัท
โดยบริษัทมียอดขายให้กับประเทศออสเตรเลียมากกว่าร้อยละ 30 ของยอดขายรวม
มีกลุ่มผลิตภัณฑ์ทั้งกลุ่มผลิตภัณฑ์บรรจุกระป๋อง ปลาทูน่า ปลาแซลมอน และอาหารสัตว์เลี้ยง

ทางบริษัททรอปิคอล คอนโซลิเดตเตต คอร์เปอร์เรชั่น ทำการตลาดในประเทศออสเตรเลีย
โดยส่งออกให้บริษัท ซาฟโคล ออสเตรเลีย จำกัด (Safcol Australia Pty. Ltd)
เป็นผู้จัดจำหน่ายโดยตรงภายใต้ตราสินค้า กลุ่มซาฟโคล ทั้งนี้บริษัท ซาฟโคล ออสเตรเลีย จำกัด
นั้น นับว่าเป็นผู้จัดจำหน่ายชั้นนำของประเทศออสเตรเลีย และได้มีความเกี่ยวข้องโดยตรงกับบริษัท
ทรอปิคอล คอนโซลิเดตเตต คอร์เปอร์เรชั่น เนื่องจากบริษัทเป็น ผู้ถือหุ้นบุริมสิทธิ์ มากกว่า 95%
ในบริษัทแกมมาอินเวสท์เมนท์อิงค์
หุ้นบุริมสิทธ์ดังกล่าวสามารถแปลงสภาพเป็นหุ้นสามัญได้ตามสิทธิ์ซื้อขายของบริษัท
และจะทำให้บริษัทสามารถควบคุมกิจการส่วนใหญ่ของ บริษัท ซาฟโคล ออสเตรเลีย จำกัด ได้ต่อไป

ในส่วนของผลกระทบด้านการสูญเสียลูกค้าสำคัญ ดังที่กล่าวมาข้างต้นนั้น บริษัท ซาฟโคล
ออสเตรเลีย จำกัด เป็นผู้จัดจำหน่ายชั้นนำในประเทศออสเตรเลีย
เป็นลูกค้าที่มีความต้องการสินค้าของบริษัทค่อนข้างมาก ดังนั้นการสูญเสียคู่ค้าอย่างบริษัทซาฟโคล
ออสเตรเลีย จำกัด อาจจะมีแนวโน้มที่จะกระทบต่อยอดขายของบริษัท
อย่างไรก็ตามไม่มีแนวโน้มที่จะเกิดภาวะเหตุการณ์ดังกล่าวได้
นอกเสียจากบริษัทจะจำหน่ายการถือหุ้นบุริมสิทธิ์ของบริษัทในบริษัทแกมมาอินเวสท์เมนท์อิงค์

นอกจากนี้ยังมีการดำเนินการตลาดผ่านบริษัทจัดจำหน่ายชั้นนำที่อยู่ในเครือภายใต้ตราสินค้าของตนเองในอีกหลายภูมิภาค
ได้แก่ ลูกค้าในประเทศแคนาดา ประเทศในกลุ่มยุโรป และกลุ่มประเทศ ตะวันออกกลาง
ตลอดจนการใช้ช่องทางการตลาดผ่านทางบริษัทผู้แทนการค้าในภูมิภาคอื่นๆ
โดยลูกค้าจะเป็นผู้นำเข้าที่มีตราสินค้าของตนเอง และมีความไว้วางใจในคุณภาพ
และการบริการของบริษัท

(3) การตลาดภายในประเทศ

การตลาดภายในประเทศคิดเป็นร้อยละ 5 ของยอดขายรวม โดยบริษัท ได้แต่งตั้งให้บริษัท
เบอร์ลี่ยุคเกอร์ จำกัด (มหาชน) เป็นผู้จัดจำหน่ายเพียงผู้เดียวในประเทศไทย
ทำการกระจายสินค้าไปในแหล่งการค้า ห้างสรรพสินค้าชั้นนำ ซึ่งบริษัทเบอร์ลี่ฯ
เป็นผู้จัดจำหน่ายที่มีความเชี่ยวชาญทางการตลาดค้าปลีก สามารถกระจายสินค้าได้อย่างกว้างขวาง
และมีการวางแผนการตลาดตลอดจนการคาดการณ์ความต้องการของตลาดได้ชัดเจน
ทำให้สามารถกระจายสินค้าให้ถึงมือผู้บริโภคได้อย่างทันเวลา

  3. การจัดหาผลิตภัณฑ์หรือบริการ

1.  กำลังการผลิตและปริมาณการผลิต

+-----------------+-----+---------+------+---------+-----+----------+
|                 | ปี   |         | ปี    |         | ปี   |          |
|                 | 2   |         | 2546 |         | 2   |          |
|                 | 545 |         |      |         | 547 |          |
+-----------------+-----+---------+------+---------+-----+----------+
|                 | ปร  | อัตราเพิ่ม | ป    | อัตราเพิ่ม | ปร  | อัตราเพิ่ม  |
|                 | ิมาณ |         | ริมาณ |         | ิมาณ |          |
|                 |     | ปริมา    |      | ปริมา    |     | ปริม      |
|                 |     | ณการผลิต |      | ณการผลิต |     | าณการกลิต |
+-----------------+-----+---------+------+---------+-----+----------+
| อาหา            | 30, | 9.14%   | 30   | 15.62%  | 62, | 7.27%    |
| รทะเลบรรจุกระป๋อง | 100 |         | ,100 |         | 755 |          |
|                 |     |         |      |         |     |          |
| กำลังการผลิตเต็มที่  | 27, |         | 32   |         | 34, |          |
| (ตัน)            | 974 |         | ,346 |         | 700 |          |
|                 |     |         |      |         |     |          |
| กำลังการผลิตจริง   | 92  |         | 100  |         | 55  |          |
| (ตัน)            | .93 |         |      |         | .29 |          |
|                 |     |         |      |         |     |          |
| กำลังการผลิต (%)  |     |         |      |         |     |          |
+-----------------+-----+---------+------+---------+-----+----------+

หมายเหตุ : สามารถทำการผลิตได้ 2 กะ แต่ดำเนินการผลิตจริงเพียง 1 กะ

ส่วนของกำลังการผลิต บริษัทมีการลงทุนในเครื่องจักรที่ทันสมัย
ทั้งในส่วนของขั้นตอนการผลิตและส่วนของขั้นตอนการบรรจุ
โดยมีการลงทุนครื่องจักรที่ได้มาตรฐานระดับสากลและการพัฒนาประยุกต์ใช้เครื่องจักรภายในองค์กรให้มีความยืดหยุ่นสามารถใช้ผลิตได้ตามความหลากหลายของผลิตภัณฑ์
นอกจากนั้นในส่วนของพื้นที่ใช้สอยของโรงงาน ก็ยังสามารถที่จะขยายกำลังการผลิตได้อีก
รวมทั้งสามารถเพิ่มกำลังการผลิตโดยเพิ่มรอบการผลิตเป็น 2 กะ

ส่วนของบุคลากร บริษัทให้ความสำคัญในการพัฒนาบุคลากรเป็นอย่างมาก โดยส่งเสริมให้มีความรู้ทั้ง
ทางด้านการจัดการและความรู้เฉพาะด้านอย่างต่อเนื่อง มีการอบรมระบบการจัดการต่างๆ อันได้แก่
ระบบ 5 ส. ความรู้ทางด้าน GMP และ HACCP ระบบคุณภาพ ISO 9001,
ระบบการจัดการด้านสิ่งแวดล้อม ISO 14001, ระบบอาชีวอนามัยและความปลอดภัย OHSAS
18001 และความรู้ความเข้าใจเกี่ยวกับมาตรฐานผลิตภัณฑ์ HALAL และผลิตภัณฑ์ KOSHER
เพื่อให้สามารถทำงานได้อย่างมีประสิทธิภาพทั้งทางด้านการจัดการและการผลิต
บริษัทได้มีแผนฝึกอบรมประจำปี ทำให้มีแผนการอบรมอย่างต่อเนื่องตลอดปี
ทั้งการฝึกอบรมภายในและภายนอก ในบุคลากรทุกระดับ

ส่วนของการพัฒนาระบบเทคโนโลยีสารสนเทศ
บริษัทได้สนับสนุนให้มีการพัฒนาเพื่อให้องค์กรสามารถมีข้อมูล ข่าวสารที่ทันสมัย
ใช้วางแผนและบริหารอย่างมีประสิทธิภาพและประสิทธิผล
เพื่อเพิ่มศักยภาพของบุคลากรให้สามารถแข่งขันได้
ภายใต้สภาวะการแข่งขันของตลาดโลกที่ได้ทวีความรุนแรงมากขึ้น

2.  วัตถุดิบและผู้จำหน่ายวัตถุดิบ (SUPPLIER)

บริษัทใช้วัตถุดิบการผลิตจากต่างประเทศ ร้อยละ 50 ของปริมาณการใช้วัตถุดิบทั้งหมด ทำให้
เผชิญกับความเสี่ยงในการดำเนินงานจากความผันผวนด้านราคาวัตถุดิบที่ปรับตัวขึ้นลงตามราคาตลาดโลก
จากเหตุผลดังกล่าวข้างต้น
ทางบริษัทได้พัฒนาและควบคุมการดำเนินการโดยจัดระบบตรวจสอบคุณภาพวัตถุดิบให้ได้มาตรฐาน
และ แจ้งปัญหาวัตถุดิบที่เกิดขึ้นแก่ผู้ขาย เพื่อที่จะได้ควบคุมคุณภาพวัตถุดิบให้ดียิ่งขึ้น
ซึ่งทำให้บริษัทสามารถควบคุมความเสี่ยง ที่เกิดขึ้นได้
ในส่วนของความเพียงพอของวัตถุดิบที่วัตถุดิบหลักเป็นวัตถุดิบทางการเกษตร
ปริมาณของวัตถุดิบก็จะได้รับผลกระทบจากฤดูกาล แต่เนื่องจากบริษัทมีความยืดหยุ่นในการผลิต
จึงสามารถที่จะปรับเปลี่ยนสายการผลิตให้กระจายการผลิตได้สอดคล้องกับช่วงฤดูกาลของวัตถุดิบ

3.  ขั้นตอนและเทคโนโลยีการผลิต

  กลุ่มที่หนึ่ง กลุ่มผลิตภัณฑ์ปลาทูน่ากระป๋อง (Regular Tuna Products) มีผลิตภัณฑ์หลักคือ
  ปลาทูน่าในน้ำแร่ ปลาทูน่าในน้ำเกลือ ปลาทูน่าในน้ำมัน

  ขั้นตอนการผลิต คือ นำวัตถุดิบปลาทูน่า ผ่าท้อง ควักไส้ ล้างให้สะอาด นึ่งให้สุกด้วยไอน้ำ
  แยกเลือดปลา และขูดทำความสะอาด คัดเกรดแยกผลิต ตามตลาด บรรจุและ ชั่งน้ำหนัก
  เติมน้ำเกลือหรือน้ำมันพืช ปิดผนึกด้วยเครื่องปิดผนึก (Seamer) ล้าง
  ทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 6 ตะกร้า ปล่อยไว้ให้เย็น
  ตรวจสอบคุณภาพและติดฉลาก/บรรจุกล่อง จำหน่าย

  กลุ่มที่สอง กลุ่มอาหารทะเลกระป๋อง (Canned Shellfish Products) มีผลิตภัณฑ์หลักคือ
  หอยลายในน้ำเกลือ เนื้อปูในน้ำเกลือ

  ขั้นตอนการผลิต คือวัตถุดิบหอยลาย, ปู ล้างทำความสะอาด ต้มในสารละลายถนอมอาหาร
  ทำเนื้อสุกแล้วให้เย็นลง คัดสิ่งเจือปนออก บรรจุและชั่งน้ำหนัก เติมน้ำเกลือ
  ปิดผนึกด้วยเครื่องปิดผนึก (Seamer) ล้างทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ
  4 ตะกร้า ปล่อยไว้ให้เย็น ตรวจสอบคุณภาพและติดฉลาก/ บรรจุกล่อง จำหน่าย

  กลุ่มที่สาม กลุ่มผลิตภัณฑ์แปรรูปพร้อมทาน (Ready-To-Serve Products)
  มีผลิตภัณฑ์หลักคือปลาซาร์ดีนในซอสมะเขือเทศ ปลาแมคเกอเรลในซอสมะเขือเทศ
  ปลาทูน่าแปรรูปพร้อมทาน ปลาแซลมอนแปรรูปพร้อมทาน

  ขั้นตอนการผลิต คือวัตถุดิบปลา ตัดหัวปลาและควักไส้
  นำเนื้อปลาที่ต้มแล้วล้างสะอาดและบรรจุกระป๋อง เข้าเครื่องอบให้สุกพร้อมสะเด็ดน้ำ
  เติมน้ำมันหรือซอสมะเขือเทศ ปิดผนึกด้วยเครื่องปิดผนึก(Seamer)
  ล้างทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 4 ตะกร้า ปล่อยไว้ให้เย็น
  ตรวจสอบคุณภาพและติดฉลาก/บรรจุกล่อง จำหน่าย

  กลุ่มที่สี่ กลุ่มอาหารสัตว์เลี้ยงกระป๋อง (Pet Food) มีผลิตภัณฑ์หลักคือ
  อาหารสัตว์เลี้ยงจากวัตถุดิบปลาซาร์ดีน อาหารสัตว์เลี้ยงจากวัตถุดิบปลาทูน่า
  และอาหารสัตว์เลี้ยงจากวัตถุดิบเครื่องในสัตว์

  ขั้นตอนการผลิต คือวัตถุดิบ ล้างทำความสะอาดคัดสิ่งเจือปนออก เข้าเครื่องตัดปลาเป็นชิ้นเล็กๆ
  ให้ได้ขนาด 2-3 เซนติเมตร บรรจุใส่กระป๋อง เติมส่วนผสมของน้ำเจลลี่ ปิดผนึกด้วยเครื่อง
  ปิดผนึก(Seamer) ล้างทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 6 ตะกร้า
  ปล่อยไว้ให้เย็น ตรวจสอบคุณภาพและติดฉลาก/ บรรจุกล่อง จำหน่าย

4.  ผลกระทบสิ่งแวดล้อม

ผลกระทบจากกระบวนการผลิตจะมีของเสียและวัสดุเหลือใช้ คือ

(1) ระบบบำบัดน้ำเสีย ได้ใช้ระบบใหม่เป็นแบบ UASB ประกอบด้วย ถัง ACID 1 ถัง, USAB 1
    ถัง, บ่อปรับสภาพน้ำ 1 บ่อ, บ่อเติมอากาศ 2 บ่อ, สามารถควบคุมคุณภาพน้ำเสีย
    เป็นไปตามมาตรฐาน

(2) เศษหัว หนัง ก้าง กระดูกปลา
    จะนำเข้าเครื่องอบแห้งเป็นปลาป่นส่งขายให้โรงงานผลิตอาหารสัตว์ รวมทั้งไส้ปลา
    เครื่องในปลา ก็ส่งขายโรงงานอาหารสัตว์

(3) น้ำมันปลา ที่ได้จากเครื่องแยกน้ำมันปลา น้ำนึ่งปลา
    ได้ส่งขายเป็นส่วนผสมสำหรับอาหารเลี้ยงกุ้ง, อาหารสัตว์

(4) ขยะมูลฝอย เช่น เศษอาหาร เศษกระดาษ ถุงพลาสติก เป็นต้น ได้จัดถังเก็บอย่างมิดชิด และ
    ว่าจ้างทางเทศบาลนครหาดใหญ่ จัดรถขนทุกวัน

ทั้งนี้ในทุกขั้นตอนของการบำบัดน้ำเสียของเสีย
การนำวัสดุเหลือใช้มาใช้ประโยชน์ได้รับการดูแลเอาใจใส่อย่างดี
แทบจะไม่มีผลกระทบต่อสิ่งแวดล้อม โดยการดำเนินงานภายใต้การบริหารจัดการทางด้านสิ่งแวดล้อม
ISO 14001
และได้รับการสนับสนุนจากหน่วยงานของรัฐที่ดูแลผลกระทบต่อสิ่งแวดล้อมได้เอาใส่ใจให้คำแนะนำและดูแลอย่างใกล้ชิดโดยผลของการปฏิบัติงานจริงสามารถควบคุมให้เป็นไปตามมาตรฐานที่กฎหมายกำหนด

1.  งานที่ยังไม่ส่งมอบ

งานที่ยังไม่ส่งมอบมีน้อยมาก เนื่องจากเป็นการผลิตตามคำสั่งซื้อ ส่วนปัจจัยตามฤดูกาลมีผลกระทบ
เช่น วัตถุดิบไม่แน่นอนขึ้นอยู่กับมรสุมทางทะเล ก็ได้มีการพยากรณ์และแก้ปัญหาการส่งมอบ
โดยการทำสินค้าในบางส่วน ล่วงหน้า เพื่อแก้ปัญหาการขาดแคลนวัตถุดิบตามช่วงฤดูกาล

บริษัทฟาร์มเฟรชโปรดัคส์มานูแฟคเจอริ่ง จำกัด (FPM)

1. ลักษณะของผลิตภัณฑ์

น้ำมะเขือเทศเข้มข้น มะเขือเทศปอกผิวบรรจุกระป๋อง ผักผลไม้บรรจุกระป๋อง

2. การตลาดและภาวะการแข่งขัน

ปัจจุบันเน้นการผลิตน้ำมะเขือเทศเข้มข้นให้กับลูกค้าโรงงานผลิตปลาซาร์ดีน
ปลาแมคเคอ-เรลในซอสมะเขือเทศ โดยมีลูกค้าหลัก คือ

+---------------------------------------------------+------------------+
| ลูกค้า                                              | ปี 2547           |
|                                                   |                  |
|                                                   | % ยอดขาย         |
+---------------------------------------------------+------------------+
| 1.  บริษัท ทรอปิคอลแคนนิ่ง (ประเทศไทย) จำกัด (มหาชน)    | 39.28            |
|                                                   |                  |
| 2.  บริษัท เอสวีฟู้ดส์ จำกัด                             | 33.25            |
|                                                   |                  |
| 3.  บริษัทปัตตานีผลิตภัณฑ์อาหาร จำกัด                     | 19.62            |
|                                                   |                  |
| 4.  บริษัท เอบีดี กาญจน์ จำกัด                          | 5.18             |
+---------------------------------------------------+------------------+

อุตสาหกรรมผลิตน้ำมะเขือเทศเข้มข้น
ผู้ประกอบการต้องมีตลาดรองรับที่แน่นอนเพราะการผลิตจะผลิตได้ตามฤดูกาลไม่สามารถผลิตได้ทั้งปี
ดังนั้นหากไม่มีตลาดที่แน่นอนจะต้องรับภาระดอกเบี้ยที่เกิดขึ้นกับการเก็บสินค้าและ
สินค้าที่เก็บนานจะเสื่อมคุณภาพไปเรื่อยๆ ดังนั้นผู้ประกอบการส่วนใหญ่ในภาคเหนือ
มักจะมีกลุ่มบริษัทของตัวเองที่ผลิตปลาในซอสมะเขือเทศเป็นตลาดรองรับในด้านการแข่งขันส่วนใหญ่จะมีปัญหาเรื่องการซื้อวัตถุดิบด้านการตลาดมักมีปัญหากับคู่แข่งขันที่นำเข้าน้ำมะเขือเทศเข้มข้นจากต่างประเทศ
ซึ่งมีต้นทุนค่าแรงและวัตถุดิบที่ถูกกว่าเทคโนโลยีในการผลิตดีกว่า จึงสามารถขายในราคาที่ต่ำกว่า

3. การจัดหาผลิตภัณฑ์หรือบริการ

3.1 กำลังการผลิตและปริมาณการผลิต

+-----------------+-------+--------+--------+-------+-------+-------+
|                 | ปี     |        | ปี 2546 |       | ปี     |       |
|                 | 2545  |        |        |       | 2547  |       |
+-----------------+-------+--------+--------+-------+-------+-------+
|                 | ปริมาณ | อัตราเพ | ปริมาณ  | อัตร   | ปริมาณ | อัตร   |
|                 |       | ิ่มปริมาณ |        | าเพิ่มป |       | าเพิ่มป |
|                 |       | การผลิต |        | ริมาณก |       | ริมาณก |
|                 |       |        |        | ารผลิต |       | ารผลิต |
+-----------------+-------+--------+--------+-------+-------+-------+
| น้ำมะเขือเทศเข้มข้น | 1,150 | 79.09% | 1,150  | (23   | 1,150 | 13    |
|                 |       |        |        | .35%) |       | 9.73% |
| กำลังการผลิตเต็มที่  | 197   |        | 151    |       | 362   |       |
| (ตัน)            |       |        |        |       |       |       |
|                 | 17.13 |        | 13.13  |       | 31.42 |       |
| กำลังการผลิตจริง   |       |        |        |       |       |       |
| (ตัน)            |       |        |        |       |       |       |
|                 |       |        |        |       |       |       |
| กำลังการผลิต (%)  |       |        |        |       |       |       |
+-----------------+-------+--------+--------+-------+-------+-------+

  หมายเหตุ : สามารถทำการผลิตได้ 2 กะ แต่ดำเนินการผลิตจริงเพียง 1 กะ

3.2 วัตถุดิบและผู้จำหน่ายวัตถุดิบ (SUPPLIER) มะเขือเทศสามารถหาได้ 2 ทาง คือ

(1) บริษัทส่งเสริมการปลูกเอง ประมาณร้อยละ 46.5 ของปริมาณการใช้วัตถุดิบทั้งหมด โดยบริษัท
    จะเป็นผู้ออกค่าใช้จ่ายในเรื่องของเมล็ดพันธุ์ปุ๋ย ยากำจัดแมลง ให้เกษตรกรก่อน
    และจะรับซื้อวัตถุดิบจากเกษตรกรดังกล่าวในราคาที่ได้ตกลงกันไว้
    เมื่อเสร็จสิ้นฤดูกาลบริษัทจะหักค่าใช้จ่ายดังกล่าวไว้
    และจ่ายเงินส่วนที่เหลือทั้งหมดให้เกษตรกรโดยมี ผู้รับผิดชอบประมาณ 2
    รายในการประสานงานกับเกษตรกร

(2) ซื้อจากบุคคลทั่วไป ประมาณร้อยละ 53.5 ของปริมาณการใช้วัตถุดิบทั้งหมด มีประมาณ 5 ราย
    ซึ่งราคาจะไม่แน่นอน เพราะถูกกำหนดโดยปริมาณของมะเขือเทศในตลาด
    และความต้องการของโรงงาน

3.3 ขั้นตอนและเทคโนโลยีการผลิต

น้ำมะเขือเทศเข้มข้น รับวัตถุดิบล้างทำความสะอาด คัดส่วนที่ไม่ต้องการ (ตัดแต่ง)
ตีเป็นชิ้นเล็กผ่านความร้อนเพื่อทำลาย ENZYME แยกกากและเมล็ด ระเหยน้ำออก บรรจุขณะร้อน
ทำให้เย็นทันที เก็บในโกดังเพื่อส่งออก

3.4 ขั้นตอนและเทคโนโลยีการผลิต - ไม่มี –

4. งานที่ยังไม่ส่งมอบ - ไม่มี-

บริษัท อีโลฟาร์ จำกัด (E)

1. ลักษณะของผลิตภัณฑ์หรือบริการ

ติดตามงาน ประสานงานต่างๆ ที่เกี่ยวข้องกับบริษัทที่เกิดขึ้นในกรุงเทพมหานคร
และจังหวัดใกล้เคียงเป็น ผู้ประสานงานกับตัวแทนจำหน่ายสินค้าของบริษัท
สำหรับตลาดภายในประเทศ และกลุ่มประเทศอาเชี่ยน ช่วยในการพัฒนาผลิตภัณฑ์ใหม่ๆ
ของบริษัทออกสู่ตลาด ลูกค้าส่วนใหญ่อยู่ในกลุ่มบริษัท
แต่ก็มีบ้างที่เป็นลูกค้าทั่วไปรายได้จะเป็นค่านายหน้า (Commission) ค่าบริการ
รายได้เบ็ดเตล็ดอื่นๆ เป็นต้น

2. การตลาดและสภาวะการแข่งขัน

เป็นตัวแทนในการติดต่องานต่างๆ
ผู้ประสานงานกับตัวแทนจำหน่ายสินค้าสำหรับตลาดภายในประเทศและกลุ่มประเทศอาเชี่ยน

3. การจัดหาผลิตภัณฑ์หรือบริการ

งานบริการ ประสานงานจะต้องรวดเร็วมีประสิทธิภาพ
เพื่อสามารถตอบสนองความต้องการของตัวแทนในสภาวะการแข่งขันสูง
พยายามเพิ่มลูกค้าตลอดจนบริการต่าง ๆ เพื่อให้ได้มาซึ่งผลตอบแทนแก่ลูกค้าและค่าบริการ

4. งานที่ยังไม่ได้ส่งมอบ - ไม่มี -

บริษัท ทรอปิคอลแพคเกจจิ้ง จำกัด ( TP)

ประกอบกิจการซ่อมบำรุง สร้างเครื่องจักรเพื่อสนับสนุนกิจการในเครือ

บริษัท ทรอปิคอลพร็อพเพอร์ตี้ แอนด์ ดีเวลลอปเมนท์ จำกัด (TPD)

  โครงการพลพิชัย อ.หาดใหญ่ จ.สงขลา ปิดโครงการโดยสามารถขายได้หมดในปี 2547
  ส่วนการ

ลงทุนในโครงการต่อไป ทางบริษัท ได้ชะลอดูสภาวะการตลาดและแนวโน้มธุรกิจอสังหาริมทรัพย์